San Ġorġ tid l- L-istemma araldika tal-Federazzjoni Russa li naraw illum hija meħuda minn arma oħra, sewwasew dik tal- Imperu Russu li ġie mneħħi mis-setgħa bir-Rivoluzzjoni Russa fl-1917 u minn dak iż-żmien spiċċat ukoll l-arma tal-Imperu. Wara l-kriżi kostituzzjonali tal-1993, ir-Russja biddlet l-arma tagħha u bdiet tuża arma ġdida li tixbaħ lil dik ta' qabel ir-rivoluzzjoni. Minkejja li sa minn żmien Ivan III li mexxa r-Russja bejn l-1462 u l-1505, din l-arma kienet modifikata aktar minn darba, l-istemma attwali hija derivata minn dik oriġinali. Din turi ajkla b'żewġt irjus u tarka fuq sidirha, liema tarka ġġib fuqha lil San Ġorġ fuq iż-żiemel. L-ajkla hija inkurunata u għandha l-ġwienaħ miftuħin u f'sieq minnhom għandha x-xettru u fl-oħra għandha globu imperjali. L-ajkla b'żewġt irjus hija simbolu li nsibuh użat sa minn żmien l-Imperu Biżantin (c. 330 — 1204). It-tifsira ta' dan is-simbolu huwa li l-Imperatur għandu s-setgħa kemm fuq ħwejjeġ materjali kif ukoll fuq ħwejjeġ reliġjużi. Fil-fatt bosta imperaturi kienu jiddeċiedu huma liema fidi jħaddnu s-sudditi tagħhom. Hekk għamel per eżempju Karlu Manju, imperatur tas-Sagru Imperu Ruman bejn is-sena 800 u 815 u l-istess ħaġa ordna r-Re Enriku VIII, li rrenja fuq l-Ingilterra bejn l-1509 sakemm miet fl-1547. Dan meta kisirha ma' Ruma u waqqaf il- Knisja Anglikana sar il-Kap tal-Knisja u ordna li s-sudditti jidħlu f'din il-Knisja ġdida. Nazzjonali tar-Russja. aq — It-tieni verżjoni tal-arma Intant fuq l-arma tar-Russja nistgħu ngħidu li l-forma tal-ajkla li nsibu Ilum hija bħalma konna nsibu fl-arma ta' Pietru l-Kbir li bejn Tżar u Imperatur mexxa r-Russja bejn l-1682 u l-1721. Id-differenza ewlenija hija biss fil-lewn. F'dik tal-Imperatur konna naraw l-ajkla sewda filwaqt f'dik tal-Federazzjoni Russa hija ta' lewn dehbi. L-elementi prinċipali f'din l-arma dejjem kienu l-ajkla u San Ġorġ. L-arma attwali kienet iddisinjata mill-artist tal-araldika minn Leningrad (illum San Pietruburgu) Vevgenv Ukhnalvov (1931 ). L-arma saret uffiċjali fit-30 Novembru, 1993 b'digriet presidenzjali ta' Boris Xeltsin u affermata permezz ta' liġi federali ffirmata mill-President Vladimir Putin fl-20 ta' Diċembru, 2000. Il-kuruna jew aħjar it-tliet kuruni magħqudin li nsibu fuq l-irjus tal-ajkla, illum ma għadhomx simboli imperjali imma jissimbolizzaw l-għaqda u s-sovranità tar-Russja fuq ir-reġjuni kollha tal-federazzjoni. Ix-xettru u l-globu bis-salib fuqu, li qabel kien ifisser is-setgħa tal-Kristjaneżmu, illum tħallew fl-arma għax huma simboli tradizzjonali fl-araldika u jfissru awtorità u poter sovran. Dawn is-simboli fis-sewwa kollha huma simboli ta' monarkija u r-Russja llum mhijiex aktar monarkija. Għal dan il-fatt oġġezzjonaw il-Komunisti Russi u qalu li l-arma ma għadniex ikollha simboli imperjalisti jew monarkiċi. Madanakollu dawn is-simboli arardiċi baqgħu jidhru fl-arma. L-istemma nazzjonali Russa nistgħu ngħidu li għaddiet minn tliet fażijiet u bidliet. L-ewwel fażi kienet dik tal-Imperu fejn dejjem konna naraw l-ajkla bit- tarka li ġġib lil San Ġorġ fuqha. Dan is-simbolu jmur lura sal-1472 meta Ivan Vasilvevich, magħruf bħala Ivan il-Kbir jew Ivan III, beda juża l-ajkla b'żewġt irjus u San Ġorġ fuq iż- żiemel jissielet mad-dragun bħala s-siġill tiegħu. Minbarra s-siġill din l-arma saret ukoll l-istemma tal-pajjiż. Bejn l-1721 u l-1917, jiġifieri żmien l-Imperu Russu, kien hemm tliet verżjonijiet ta' din l-arma. L-ewwel waħda kienet l-aktar waħda elaborata li kienet turi l-arma bl-ajkla sewda u San Ġorġ miżmuma minn żewġ anġli u mdawra bil-ħmistax-il arma tat-territorji li kienu jiffurmaw l-Imperu. Fuq l-arma ċentrali kien jidher baldakkin bil-kliem Ci Hamm Bors li jfisser 'Alla huwa magħna'. It-tieni verżjoni hija l-istess bħall-ewwel waħda imma mingħajr il-parti ta' fuq. F'din l-arma jidhru disa' arem ta' territorji Russi. Jidher ukoll il-kliem li jidher fuq l-arma l-oħra. It-tielet verżjoni nsibu l-ajkla b'San Ġorġ u arem ta' tmien territorji li din id-darba mhumiex imdawrin mal-arma imma nsibuhom fuq il-ġwienaħ tal-ajkla. Hemm xi varjanti oħrajn li għandhom xi differenzi żgħar skont iż-żmien jew l-artist tal-araldika li jkun pittirhom imma dejjem jidhru l-ajkla u San Ġorġ. Fl-1917 id-dinja rat bosta avvenimenti. Ir-Russja ħarġet mill- ewwel gwerra dinjija li kienet ilha sejra sa mill-1914. F'dik is- sena, l-Amerika daħlet fil-gwerra. Fit-13 ta' Mejju ta' dik is-sena, il-Madonna dehret għall-ewwel darba lil tlitt itfal f'Cova da Ira ġewwa Fatima fil-Portugall. Dik is-sena, ir-Russja rat sensiela ta' rivoluzzjonijiet. Fi Frar seħħet rivoluzzjoni f'San Pietruburgu. Lenin reġa' lura lejn pajjiżu u nistgħu ngħidu li l-qofol tar- rivoluzzjoni Bolxevista seħħet bejn is-7 u t-8 ta' Ottubru. Fl-1918, bil-ħolqien tar-Repubblika Soċjalista Federali Sovjetika l-arma tar-Russja bdiet turi l-minġel u l-martell u l-istilla ħamra. Wara x-xoljiment tal-Unjoni Sovjetika fl-1991, l-arma Russa reġgħet bdiet turi lil San Ġorġ fuq iż-żiemel jissielet mad-dragun. Minkejja li l-Komuniżmu ħadem biex ineħħi kull sens reliġjuż minn qalb u ruħ il-poplu, xorta waħda meta dan spiċċa, il-poplu għażel simbolu li fih element reliġjuż, il-qaddis Ġorġi. It-tielet verżjoni tal-arma Ż ( N L fiĠS L-arma tal-lum TIT Għaqda tren 2 d